Diari Oficial de la Generalitat Valenciana


Sumari del DOGV 7203, del 30-01-2014 (2014/817)

RESOLUCIÓ de 17 de desembre de 2013, de la Conselleria d'Educació, Cultura i Esport, per la qual s'accepta la donació efectuada per Félix Marco Orts dels fons documentals i bibliogràfics del seu pare Vicente Marco Miranda.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7203

Data del DOGV
:   30-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/817


Data del document
:   17-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de desembre de 2013, de la Conselleria d'Educació, Cultura i Esport, per la qual s'accepta la donació efectuada per Félix Marco Orts dels fons documentals i bibliogràfics del seu pare Vicente Marco Miranda. [2014/817]  
Félix Marco Orts ha tingut la generositat d'oferir a la Generalitat, a títol gratuït, la donació dels fons documentals i bibliogràfics del seu pare Vicente Marco Miranda.   
D'acord amb l'informe emés per la Direcció General de Cultura, l'esmentada donació és de gran interés per a la Generalitat ja que incrementa el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de Patrimoni de la Generalitat, establix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols-valors, encara que el testador o donant haja assenyalat un altre òrgan de la Generalitat, sense perjuí que en l'adscripció es tinga en compte l'esmentada voluntat. En el cas que comprenga únicament altres béns mobles, l'acceptació l'acordarà el departament o organisme al qual es destinen».  
  
Fent ús de les competències assignades a la Conselleria d'Educació, Cultura i Esport pel Decret 190/2012, pel qual s'aprova el Reglament Orgànic i Funcional, resolc:  
  
Primer  
Acceptar la donació de Félix Marco Orts dels fons documentals i bibliogràfics del seu pare Vicente Marco Miranda, les dades tècniques de la qual es troben en l'expedient. El valor de l'esmentada donació s'estima en 11.000 euros.  
  
Segon  
Esta resolució produirà efectes l'endemà de ser notificada al donant, en els termes que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 623 del Codi Civil.  
  
  
Tercer  
La present acceptació serà comunicada a la Conselleria d'Hisenda i Administració Pública.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 17 de desembre de 2013.- La consellera d'Educació, Cultura i Esport: María José Catalá Verdet.